פירוש נוסף ערך זה עוסק בעיר הבירה של הרפובליקה הדומיניקנית. אם התכוונתם לכנסייה באואחאקה שבמקסיקו, ראו סנטו דומינגו (מקסיקו).

**סנטו דומינגו** (בספרדית: **Santo Domingo**) היא בירת הרפובליקה הדומיניקנית השוכנת בחלקו המזרחי של האי היספניולה, באנטילים הגדולים שבאיים הקאריביים ("איי הודו המערבית"). בעיר מתגוררים כ־2,907,000 מיליון תושבים (נכון לשנת 2010). העיר ממוקמת לחוף הים הקריבי, במוצא נהר אוסאמה. בשנת 1990 הוכרזה העיר הקולוניאלית של סנטו דומינגו כאתר מורשת עולמית.

היסטוריה
--------

סנטו דומינגו היא ההתיישבות האירופית המוקדמת ביותר בעולם החדש שנותרה מאוכלסת עד היום. העיר נוסדה בין השנים 1496 ו-1498 בשם "סנטו דומינגו אל גוסמן" על ידי ברטולומיאו קולומבוס (אנ') (ברטולומה קולון), אחיו של כריסטופר קולומבוס. העיר נוסדה על הגדה המזרחית של נהר אוסאמה והתרחבה לגדה המערבית בשנת 1502 ביוזמת מושל האי – האח ניקולס דה אובנדו. בשנת 1509 העניק לעיר המלך פרננדו השני מאראגון את הכינוי "העיר הראשונה של איי הודו". בעיר זו נבנו הקתדרלה הראשונה (פרימדה די אמריקה), בית החולים הראשון (בית החולים דה סן ניקולס דה בארי) והמנזר הראשון (מנזר סן פרנסיסקו) בחצי כדור הארץ המערבי.

בשנת 1538 החלה הקמת האוניברסיטה העתיקה ביותר בעולם החדש - אוניברסיטת סנטו תומאס דה אקווינו (על שם הקדוש הנוצרי תומאס אקווינס). כיום האוניברסיטה נקראת האוניברסיטה האוטונומית של סנטו דומינגו (UASD).

לפי אחת הסברות כריסטופר קולומבוס נקבר בעיר, אולם עצמותיו הועברו לפארו א קולון בשנת 1990.

בשנת 1586 בזז את העיר שודד הים הבריטי סר פרנסיס דרייק. ב-1655 שלח אוליבר קרומוול משלחת על מנת לכבוש את סנטו דומינגו, אך המשלחת נכשלה ובמקום זאת כבשה את ג'מייקה.

בין השנים 1795 ו-1822 סנטו דומינגו, כמו מרבית שטחה של מדינת הרפובליקה הדומיניקנית של ימינו, עברו ידיים רבות. היא נמסרה לצרפת ב-1795, נכבשה על ידי מורדים מהאיטי ב-1801, חזרה לידי צרפת ב-1802 וחזרה לידי ספרד ב-1809. ב-1821 היא הפכה לבירת רפובליקת האיטי הספרדית, שאוחדה עם האיטי כעבור חודשיים.

ב-1844 סנטו דומינגו הפכה לבירת הרפובליקה הדומיניקנית לאחר שזו השיגה את עצמאותה מכיבוש האיטי. ב-1861 הרפובליקה הדומיניקנית שבה להיות חלק מספרד כחלק מעסקה בין שליט הרפובליקה דאז, פדרו סנטנה, והשלטון הספרדי. בני הרפובליקה הדומיניקנית לא היו מרוצים מהמצב ופתחו במלחמה להחזרת העצמאות ב-1863. לאחר ניצחונם ב-1865, העיר שבה להיות בירת הרפובליקה הדומיניקנית.

העיר כמעט הושמדה על ידי הוריקן בשנת 1930. הדיקטטור רפאל לאונידס טרוחיו, שהחל לשלוט באותה שנה, שינה את שמה וקרא לה "סיודד טרוחיו" על שמו, אולם לאחר הירצחו בשנת 1961 הושב שמה הקודם של העיר.

כלכלה
-----

סנטו דומינגו היא המרכז הכלכלי החשוב ביותר ברפובליקה הדומיניקנית, ולחברות רבות, לאומיות או בינלאומיות, יש בסיס ראשי או מרכזי בעיר.

חינוך
-----

בסנטו דומינגו פועלות 18 אוניברסיטאות, יותר מכל עיר אחרת ברפובליקה הדומיניקנית. בין האוניברסיטאות ניתן למנות את האוניברסיטה האוטונומית של סנטו דומינגו, האוניברסיטה העתיקה ביותר ביבשת אמריקה וגם האוניברסיטה הציבורית היחידה בעיר.

תחבורה
------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
סנטו דומינגו היא הנקודה הסופית של מרבית הכבישים המהירים במדינה, והם מקשרים אותה לרוב חלקי הרפובליקה הדומיניקנית.

בעיר פועלת מערכת רכבת תחתית, שהיא המקיפה ביותר בכל אזור הקריביים ואמריקה התיכונה. פועלים בה שני קווים ויש תכנון לבניית ארבעה נוספים.

את העיר משרתים שני נמלי תעופה בינלאומיים: נמל התעופה הבינלאומי לאס אמריקס, המרכזי יותר, נמצא במרחק של 15 קילומטרים מזרחית לעיר ונמל התעופה הבינלאומי לה איסבלה, שנפתח ב-2006 והחליף את נמל התעופה הבינלאומי אררה ונמצא בצפון העיר.

הקהילה היהודית
--------------

בסנטו דומינגו קיימת קהילה יהודית המאגדת כמה עשרות משפחות. חלקן יוצאות אירופה וחלקן משפחות שהגיעו לרפובליקה הדומיניקנית מקובה לאחר ההפיכה של פידל קסטרו. לקהילה בית כנסת אחד בלבד.

ערים תאומות
-----------

לעיר סנטו דומינגו יש שבע עשרה ערים תאומות:

* ארצות הבריתארצות הברית ניו יורק, ניו יורק, ארצות הברית
* ארצות הבריתארצות הברית פרובידנס, רוד איילנד, ארצות הברית
* ארצות הבריתארצות הברית מיאמי, פלורידה, ארצות הברית
* ארצות הבריתארצות הברית סרסוטה, פלורידה, ארצות הברית
* ארצות הבריתארצות הברית בוסטון, מסצ'וסטס, ארצות הברית
* ספרדספרד ברצלונה, ספרד
* ספרדספרד סנטה קרוס דה טנריפה, ספרד
* ספרדספרד מדריד, ספרד
* גרמניהגרמניה ברלין, גרמניה
* צרפתצרפת פריז, צרפת
* בריטניהבריטניה לונדון, אנגליה, בריטניה
* טאיוואןטאיוואן טאיפיי, טאיוואן
* שווייץשווייץ ברן, שווייץ
* ארגנטינהארגנטינה בואנוס איירס, ארגנטינה
* קנדהקנדה טורונטו, קנדה
* ונצואלהונצואלה קראקס, ונצואלה
* אקוודוראקוודור קיטו, אקוודור

ראו גם
------

* העיר הקולוניאלית של סנטו דומינגו

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **סנטו דומינגו** |
| ויקישיתוף תמונות ומדיה בוויקישיתוף: **סנטו דומינגו** |

* 

* אתר האינטרנט הרשמי של סנטו דומינגו
* סנטו דומינגו באתר הרפובליקה הדומיניקנית
* סנטו דומינגו, באתר אנציקלופדיה בריטניקה (באנגלית)
* סנטו דומינגו (רפובליקה דומניקנית), דף שער בספרייה הלאומית

| בירות מדינות איי הודו המערבית |
| --- |
| מדינות האיים הקריביים | אנטיגואה וברבודה: **סנט ג'ונס** • בהאמה: **נסאו** • ברבדוס: **ברידג'טאון** • גרנדה: **סנט ג'ורג'ס** • דומיניקה: **רוזו** • הרפובליקה הדומיניקנית: **סנטו דומינגו** • האיטי: **פורט-או-פרנס** • ג'מייקה: **קינגסטון** • טרינידד וטובגו: **פורט אוף ספיין** • סנט וינסנט והגרנדינים: **קינגסטאון** • סנט לוסיה: **קסטריז** • סנט קיטס ונוויס: **באסטר** • קובה: **הוואנה** |  |
| שטחים תלויים | איי הבתולה הבריטיים: **רואוד טאון** • איי הבתולה של ארצות הברית: **שארלוט אמאלי** • איי קיימן: **ג'ורג' טאון** • אנגווילה: **הוואלי** • ארובה: **אורנייסטאד** • גוואדלופ: **באס-טר** • איי טרקס וקייקוס: **קוקבורן טאון** • מרטיניק: **פור-דה-פראנס** • מונטסראט: **פלימות'** (**בריידס**) • סן ברתלמי: **גוסטביה** • סן מרטן: **מריגו** • סנט מארטן: **פיליפסבורג** • פוארטו ריקו: **סן חואן** • קוראסאו: **וילמסטאד** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007552625605171
* BNE: XX453021
* BnF: cb119735608 (data)
* GND: 4118416-6
* LCCN: n79115515
* MusicBrainz: a12fa9d0-fe6b-4e8e-a54e-0483b6fb6521
* NARA: 10044722
* NKC: xx0133020
* NSK: 000749700
* VIAF: 135983186
* WorldCat: lccn-n79115515

 |